Document ID: 32004R1331

KOMISSION ASETUS (EY) N:o 1331/2004,
annettu 20 päivänä heinäkuuta 2004,
neuvoston asetuksen (EY) N:o 1638/98 soveltamista koskevista yksityiskohtaisista säännöistä annetun asetuksen (EY) N:o 1334/2002 muuttamisesta oliivialan toimijaorganisaatioiden markkinointivuosien 2004/2005 toimintaohjelmien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 (1) ja erityisesti sen 4 a artiklan 3 kohdan ensimmäisen alakohdan toisen luetelmakohdan ja 4 kohdan,
sekä katsoo seuraavaa:
(1)
Komission asetuksessa (EY) N:o 1334/2002 (2) vahvistetaan markkinointivuosiksi 2002/2003 ja 2003/2004 säännöt, jotka koskevat oliivialan toimijaorganisaatioiden hyväksymistä ja toimintaohjelmia asetuksen (EY) N:o 1638/98 4 a artiklassa säädetyn yhteisön rahoitusosuuden myöntämiseksi.
(2)
Näitä sääntöjä on syytä soveltaa myös markkinointivuoteen 2004/2005, koska asetuksella (EY) N:o 865/2004 muutetaan neuvoston asetuksen N:o 136/66/ETY (3) 5 artiklaa oliiviöljyn nykyisen tuotantotukijärjestelmän, jonka perusteella toimijaorganisaatioiden laatimat toimintaohjelmat rahoitetaan, säilyttämiseksi mainitun markkinointivuoden ajaksi.
(3)
Tämän vuoksi asetus (EY) N:o 1334/2002 olisi muutettava.
(4)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1334/2002 seuraavasti:
1)
Korvataan asetuksen nimi seuraavasti:
2)
Korvataan 1 artiklan 1 kohta seuraavasti:
”1. Tässä asetuksessa vahvistetaan markkinointivuosiksi 2002/2003, 2003/2004 ja 2004/2005 asetuksen (EY) N:o 1638/98 4 a artiklan 1 kohdan soveltamista koskevat yksityiskohtaiset säännöt kyseisessä kohdassa tarkoitettujen tuottajaorganisaatioiden ja niiden liittojen, toimialakohtaisten järjestöjen ja muiden oliiviöljyalan tai syötäväksi tarkoitettujen oliivien alan toimijaorganisaatioiden hyväksymisen ja toimintaohjelmien osalta.”
3)
Korvataan 3 artiklan 1 kohta seuraavasti:
”1. Jotta oliivialan toimijaorganisaatio voidaan hyväksyä tämän asetuksen koko soveltamisajanjaksoksi, sen on jätettävä ennen jäsenvaltion vahvistamaa määräpäivää ja viimeistään 31 päivänä toukokuuta 2003 hakemus, jossa vahvistetaan sen täyttävän 2 artiklassa säädetyt edellytykset. Kuitenkin yksinomaan markkinointivuotta 2004/2005 koskevan hyväksynnän osalta hakemusten esittämisen määräpäivä, joka jäsenvaltion on vahvistettava, on viimeistään 30 päivä syyskuuta 2004.”
4)
Muutetaan 5 artikla seuraavasti:
a)
korvataan 1 kohta seuraavasti:
”1. Toimintaohjelmien, joille voidaan myöntää asetuksen (EY) N:o 1638/98 4 a artiklan 1 kohdan mukaista yhteisön rahoitusta, on koostuttava tämän asetuksen 4 artiklassa tarkoitetuista toimista, ja ne on toteutettava 1 päivän marraskuuta 2002 ja 31 päivän lokakuuta 2004 välisenä aikana, kun kyse on markkinointivuosien 2002/2003 ja 2003/2004 ohjelmista, ja 1 päivän marraskuuta 2004 ja 31 päivän lokakuuta 2005 välisenä aikana, kun kyse on markkinointivuoden 2004/2005 ohjelmista.”
b)
korvataan 2 kohdan ensimmäinen alakohta seuraavasti:
”Tämän asetuksen nojalla hyväksytty tai hyväksymishakemuksen jättänyt oliivialan toimijaorganisaatio voi jättää yhteisön rahoitusta koskevan hakemuksen yhden toimintaohjelman osalta ennen jäsenvaltion vahvistamaa määräpäivää ja viimeistään 31 päivänä toukokuuta 2003, kun on kyse markkinointivuosien 2002/2003 ja 2003/2004 kattavista ohjelmista, tai viimeistään 30 päivänä syyskuuta 2004, kun on kyse markkinointivuoden 2004 ohjelmista.”
5)
Korvataan 6 artiklan 3 kohdan ensimmäinen alakohta seuraavasti:
”Jäsenvaltion on viimeistään 31 päivänä heinäkuuta 2003, kun on kyse markkinointivuosien 2002/2003 ja 2003/2004 ohjelmista, ja viimeistään 31 päivänä lokakuuta 2004, kun on kyse markkinointivuoden 2004/2005 ohjelmista, hyväksyttävä toimintaohjelmat, joille se myöntää vastaavaa kansallista rahoitusta. Jäsenvaltion on ilmoitettava asiasta asianomaisille oliivialan toimijaorganisaatioille.”
6)
Muutetaan 8 artikla seuraavasti:
a)
lisätään 2 kohtaan alakohta seuraavasti:
”Markkinointivuoden 2004/2005 toimintaohjelmien osalta jäsenvaltio maksaa asianomaiselle oliivialan toimijaorganisaatiolle 1 kohdassa tarkoitetun määrän kokonaisuudessaan kyseisen ohjelman hyväksymistä seuraavan kuukauden kuluessa.”
b)
korvataan 4 kohta seuraavasti:
”4. Asianomaiset oliivialan toimijaorganisaatiot, joiden markkinointivuosien 2002/2003 ja 2003/2004 toimintaohjelma on hyväksytty, voivat ennen jäsenvaltion vahvistamaa määräpäivää ja viimeistään 31 päivänä toukokuuta 2004 jättää hakemuksen, joka koskee 3 kohdassa tarkoitetun vakuuden vapauttamista määrältä, joka on enintään puolet tosiasiallisesti toteutuneista menoista. Jäsenvaltioiden on määriteltävä ja tarkastettava hakemuksen liitteenä olevat todisteet ja vapautettava kyseisiin menoihin liittyvät vakuudet hakemuksen jättämistä seuraavien kahden kuukauden kuluessa.”
7)
Muutetaan 9 artikla seuraavasti:
a)
korvataan 1 kohta seuraavasti:
”1. Jotta oliivialan toimijaorganisaatiolle voidaan maksaa asetuksen (EY) N:o 1638/98 4 a artiklan mukainen yhteisön rahoitusosuus tai rahoitusosuuden jäännös, sen on jätettävä toimivaltaiselle kansalliselle viranomaiselle hakemus ennen jäsenvaltion vahvistamaa määräpäivää ja viimeistään 31 päivänä tammikuuta 2005, kun on kyse markkinointivuosien 2002/2003 ja 2003/2004 toimintaohjelmista, ja viimeistään 31 päivänä tammikuuta 2006, kun on kyse markkinointivuoden 2004/2005 toimintaohjelmista.
Edellä 1 alakohdassa tarkoitettujen määräpäivien jälkeen jätettyjä hakemuksia vastaavasta yhteisön rahoitusosuudesta vähennetään 1 prosentti viivästynyttä työpäivää kohden. Markkinointivuosien 2002/2003 ja 2003/2004 toimintaohjelmien osalta 25 päivän helmikuuta 2005 jälkeen ja markkinointivuoden 2004/2005 toimintaohjelmien osalta 25 päivän helmikuuta 2006 jälkeen jätettyjä hakemuksia ei hyväksytä.”
b)
korvataan 3 kohta seuraavasti:
”3. Kun kyseessä ovat toimet, jotka on saatettu loppuun ennen 31 päivää lokakuuta 2004 markkinointivuosien 2002/2003 ja 2003/2004 toimintaohjelmien osalta tai ennen 31 päivää lokakuuta 2005 markkinointivuoden 2004/2005 toimintaohjelmien osalta ja joita koskeva maksu on suoritettu mainittuja määräpäiviä seuraavan kuukauden päättymisen jälkeen, yhteisön rahoitusosuutta vähennetään 1 prosentilla viivästymispäivää kohti 30 päivää marraskuuta seuraavien ensimmäisten 30 viivästymispäivän osalta ja 2 prosentilla niitä seuraavien viivästymispäivien osalta.”
8)
Muutetaan 11 artikla seuraavasti:
a)
lisätään 1 kohtaan alakohta seuraavasti:
”Jäsenvaltioiden on toimitettava komissiolle viipymättä kaikki ensimmäisessä alakohdassa tarkoitettuja kansallisia soveltamissäännöksiä ja niiden muutoksia koskevat merkitykselliset tiedot.”
b)
korvataan 1 a ja 2 kohta seuraavasti:
”1 a Jäsenvaltioiden on annettava komissiolle markkinointivuosien 2002/2003 ja 2003/2004 toimintaohjelmien osalta viimeistään 28 päivänä helmikuuta 2003 ja markkinointivuoden 2004/2005 toimintaohjelmien osalta viimeistään 28 päivänä helmikuuta 2005 komissiolle tiedoksi kuhunkin kyseiseen markkinointivuoteen liittyvät päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 20 d artiklan 1 kohdasta.
2. Jäsenvaltioiden on annettava komissiolle markkinointivuosien 2002/2003 ja 2003/2004 toimintaohjelmien osalta viimeistään 5 päivänä syyskuuta 2003 ja markkinointivuoden 2004/2005 toimintaohjelmien osalta viimeistään 5 päivänä joulukuuta 2004 komissiolle tiedoksi kuhunkin kyseiseen markkinointivuoteen liittyvät päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 5 artiklan 9 kohdasta.
Jäsenvaltioiden on toimitettava komissiolle markkinointivuosien 2002/2003 ja 2003/2004 toimintaohjelmien osalta ennen 5 päivää syyskuuta 2003 ja markkinointivuoden 2004/2005 toimintaohjelmien osalta ennen 5 päivää joulukuuta 2004 tiedot, jotka koskevat hyväksyttyjä oliivialan toimijaorganisaatioita sekä hyväksyttyjä toimintaohjelmia ja niiden osatekijöitä, eriteltyinä tämän asetuksen 2 artiklassa tarkoitettujen oliivialan toimijaorganisaatioiden tyyppien ja alueellisten vyöhykkeiden mukaan, sekä annettava tiedoksi asetuksen (EY) N:o 1638/98 4 a artiklan 1 kohdan mukaisesti markkinointivuosille 2002/2003 ja 2003/2004 varatut määrärahat toiminta-alojen mukaan eriteltyinä.”
c)
korvataan 3 kohdan ensimmäisen alakohdan johdantolause seuraavasti:
”Jäsenvaltioiden on toimitettava komissiolle markkinointivuosien 2002/2003 ja 2003/2004 toimintaohjelmien osalta viimeistään 30 päivänä huhtikuuta 2005 ja markkinointivuoden 2004/2005 toimintaohjelmien osalta viimeistään 30 päivänä huhtikuuta 2006 tämän asetuksen täytäntöönpanosta kertomus, jossa on vähintään seuraavat tiedot:”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 2004.

Labels: 3
17
5
6